# EQ Pegasi

EQ Pegasi (EQ Peg / GJ 896 / HIP 116132) és un sistema estel·lar en la constel·lació de Pegàs. Situat a 20,7 anys llum de distància, és un dels 100 sistemes més propers al Sistema Solar. L'estel conegut més proper a aquest sistema és Gliese 880, a 3,96 anys llum de distància.
EQ Pegasi és un estel binari les components del qual són dues nanes vermelles. La més brillant d'elles, EQ Pegasi A (GJ 896 A / LHS 3965), té un tipus espectral M3.5V i magnitud aparent +10,38. La seva temperatura efectiva és de 3280 K i la seva massa és un terç de la massa solar. Té un radi equivalent al 38 % del radi solar. La seva velocitat de rotació és molt alta per a un estel de les seves característiques —14 km/s—, sent el seu període de rotació de 1,066 dies.
L'estel acompanyant, EQ Pegasi B (GJ 896 B / LHS 3966), té tipus M4.5V i magnitud aparent +12,40. Menys massiva i lluminosa que la seva companya —la component A és entre 6 i 10 vegades més brillant que ella—, té una massa aproximada de 0,16 - 0,19 masses solars. Té una temperatura de 3080 K i un radi equivalent al 23% del radi solar. La seva velocitat de rotació —24,2 km/s— és encara major que la de la component A, ja que ambdós estels tenen el mateix període de rotació.
La separació entre ambdós components és de 6 segons d'arc i el període orbital del sistema pot ser de 359 dies. La metal·licitat de EQ Pegasi A sembla superior a la del Sol en un 20 % i l'edat del sistema s'estima en 950 milions d'anys. Ambdós estels són estels fulgurants actius, tant en raigs X com en l'ultraviolat extrem (EUV).

## Referències

* ↑ Barbara Funk «Circumstellar habitable zones of binary-star systems in the solar neighbourhood» (en anglès). Monthly Notices of the Royal Astronomical Society, 4, 22-11-2012, pàg. 3104–3113. DOI: 10.1093/MNRAS/STS257.
* 1 2 «UBV(RI)CJHK observations of Hipparcos-selected nearby stars» (en anglès). Monthly Notices of the Royal Astronomical Society, 4, 21-04-2010, pàg. 1949–1968. DOI: 10.1111/J.1365-2966.2009.16182.X.
* 1 2 «Metallicity and photospheric abundances in field K and M dwarfs» (en anglès). Monthly Notices of the Royal Astronomical Society, 1998, pàg. 753–758. DOI: 10.1046/J.1365-8711.1998.01793.X.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ Davide Gandolfi «REM near-IR and optical photometric monitoring of pre-main sequence stars in Orion. Rotation periods and starspot parameters» (en anglès). Astronomy and Astrophysics, 3, 04-11-2009, pàg. 1313-1330. DOI: 10.1051/0004-6361/200913327.
* 1 2 EQ Pegasi - Flare star (SIMBAD)
* 1 2 3 The One Hundred Nearest Star Systems (RECONS)
* ↑ Stars within 15 light-years of EQ Pegasi (The Internet Stellar Database)
* 1 2 Morales, J. C.; Ribas, I.; Jordi, C. «The effect of activity on stellar temperatures and radii». SAO/NASA ADS Astronomy Abstract Service. pp. 507-512 (Taula consultada en CDS).
* ↑ Catalogui of Stellar Diameters (CADARS) (Pasinetti-Fracassini+ 2001)
* 1 2 3 4 Liefke, C.; Ness, J.-U.; Schmitt, J. H. M. M.; Maggio, A. «Coronal properties of the EQ Pegasi binary system». SAO/NASA ADS Astronomy Abstract Service. pp. 859-872.
* ↑ LHS 3966 - High proper-motion Star (SIMBAD)
* 1 2 3 Bonfils, X.; Delfosse, X.; Udry, S.; Santos, N. C.; Forveille, T.; Ségransan, D. «Metallicity of M dwarfs. I. A photometric calibration and the impact on the mass-luminosity relation at the bottom of the main sequence». SAO/NASA ADS Astronomy Abstract Service. pp. 635-642.
* ↑ Catalogui of Stellar Diameters (CADARS) (Pasinetti-Fracassini+ 2001)
* ↑ Heintz, W. D. «Orbits of 16 visual binaries». SAO/NASA ADS Astronomy Abstract Service. (ISSN 0004-6256) pp. 1063-1067.